
DR 30.11.2005 1 

 

MALAYSIA 

DEWAN RAKYAT 

Rabu, 30 November 2005 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Datuk Haji Hassan bin Malek [Kuala Pilah] minta Menteri Belia dan Sukan 
menyatakan usaha bagi mengaktifkan semua persatuan belia di kampung-kampung 
agar pelbagai aktiviti belia dapat diadakan bagi menghindari mereka terjebak dalam 
gejala sosial.  Ganjaran dalam bentuk apakah yang patut diberikan kepada mereka 
yang aktif. 

 Setiausaha Parlimen Kementerian Belia dan Sukan [Tuan Sa. 
Vigneswaran]:  Tuan Yang di-Pertua, saya mengucapkan terima kasih kepada Yang 
Berhormat bagi Kuala Pilah kerana sering membangkitkan isu-isu berkenaan dengan 
Kementerian Belia dan Sukan.  Kementerian ini menyedari bahawa masih terdapat 
persatuan belia khususnya di peringkat akar umbi yang tidak bergerak aktif atas sebab 
yang tertentu.  Usaha untuk mengaktifkan semula persatuan belia yang lesu ini amat 
perlu bagi membolehkan persatuan belia terbabit memainkan peranan sewajarnya 
dalam agenda pembangunan belia dan masyarakat setempat. 

Antara usaha yang dijalankan kementerian pada tahun 2005 ini untuk 
mengaktifkan persatuan belia khususnya di peringkat akar umbi termasuklah 
melaksanakan program latihan kepimpinan iaitu kursus pembangunan kepimpinan 
peringkat asas, program pembangunan kemahiran kepimpinan peringkat pertengahan, 
program pembangunan kemahiran kepimpinan peringkat tertinggi, program kepimpinan 
.persatuan beruniform dan kursus kepimpinan khas melibatkan 600 orang peserta.  
Sementara itu penyaluran bantuan kewangan untuk melaksanakan aktiviti juga turut  
disalurkan kepada persatuan-persatuan belia.  Menyalurkan bantuan kepada persatuan 
belia di peringkat daerah. 

Tuan Yang di-Pertua, bantuan kewangan disalurkan kepada 12 persatuan 
belia lesu untuk peringkat daerah yang dikenal pasti untuk menerima RM3,000 bagi 
membolehkan persatuan bergerak semula melalui pelaksanaan aktiviti yang sesuai.  
Dalam hal berkaitan pemberian pengiktirafan kepada pemimpin belia atau persatuan 
belia yang aktif lagi cemerlang kementerian ini mengiktiraf peranan dan sumbangan 
mereka melalui Anugerah Belia Negara dan Anugerah Perdana Pertubuhan Belia. 
Anugerah Belia Negara diberikan kepada pemimpin belia atau individu belia mengikut 
kategori-kategori tertentu iaitu kategori kepimpinan, kategori kesukarelaan, kategori 
kemahiran, kategori keusahawanan, tokoh belia lelaki, tokoh belia wanita dan anugerah 
khas daya juang Malaysia Boleh.  Terima kasih. 

 Datuk Haji Hassan bin Malek:  Tuan Yang di-Pertua, terima kasih kepada 
Setiausaha Parlimen.  Saya mengucapkan terima kasihlah kerana pihak kementerian 
mengambil berat tentang perkara ini dan disusuli juga dengan program-program oleh  
kerajaan negeri khususnya kepada Kerajaan Negeri Sembilan yang telah menggubal, 
merunding dan sedang menggubal rancangan pembangunan belia untuk negeri 
Sembilan khususnya.  Soalan saya bagaimana pula bagi pihak kementerian, apakah 
rancangan bersepadu pihak kementerian untuk membangunkan belia di negara ini 
secara umumnya.  Terima kasih. 

 Tuan Sa. Vigneswaran:  Terima kasih Ahli Yang Berhormat. Tuan Yang di-
Pertua, rancangan bersepadu Kementerian Belia dan Sukan dalam membangunkan 
belia negara dapat dilihat melalui pendekatan 3K iaitu - kepimpinan, keusahawanan 
dan kemahiran.  Pendekatan ini juga dinyatakan dalam teras pembangunan belia yang 
termaktub dalam Rancangan Malaysia Kelapan iaitu untuk melengkapkan belia dengan 



MALAYSIA DEWAN RAKYAT Rabu, 30 November 2005 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Haji Hassan bin Malek [Kuala Pilah] minta Menteri Belia dan Sukan menyatakan usaha bagi mengaktifkan semua persatuan belia di kampung-kampung agar pelbagai aktiviti belia dapat diadakan bagi menghindari mereka terjebak dalam gejala sosial. Ganjaran dalam bentuk apakah yang patut diberikan kepada mereka yang aktif. Setiausaha Parlimen Kementerian Belia dan Sukan [Tuan Sa. Vigneswaran]: Tuan Yang di-Pertua, saya mengucapkan terima kasih kepada Yang Berhormat bagi Kuala Pilah kerana sering membangkitkan isu-isu berkenaan dengan Kementerian Belia dan Sukan. Kementerian ini menyedari bahawa masih terdapat persatuan belia khususnya di peringkat akar umbi yang tidak bergerak aktif atas sebab yang tertentu. Usaha untuk mengaktifkan semula persatuan belia yang lesu ini amat perlu bagi membolehkan persatuan belia terbabit memainkan peranan sewajarnya dalam agenda pembangunan belia dan masyarakat setempat. Antara usaha yang dijalankan kementerian pada tahun 2005 ini untuk mengaktifkan persatuan belia khususnya di peringkat akar umbi termasuklah melaksanakan program latihan kepimpinan iaitu kursus pembangunan kepimpinan peringkat asas, program pembangunan kemahiran kepimpinan peringkat pertengahan, program pembangunan kemahiran kepimpinan peringkat tertinggi, program kepimpinan .persatuan beruniform dan kursus kepimpinan khas melibatkan 600 orang peserta. Sementara itu penyaluran bantuan kewangan untuk melaksanakan aktiviti juga turut disalurkan kepada persatuan-persatuan belia. Menyalurkan bantuan kepada persatuan belia di peringkat daerah. Tuan Yang di-Pertua, bantuan kewangan disalurkan kepada 12 persatuan belia lesu untuk peringkat daerah yang dikenal pasti untuk menerima RM3,000 bagi membolehkan persatuan bergerak semula melalui pelaksanaan aktiviti yang sesuai. Dalam hal berkaitan pemberian pengiktirafan kepada pemimpin belia atau persatuan belia yang aktif lagi cemerlang kementerian ini mengiktiraf peranan dan sumbangan mereka melalui Anugerah Belia Negara dan Anugerah Perdana Pertubuhan Belia. Anugerah Belia Negara diberikan kepada pemimpin belia atau individu belia mengikut kategori-kategori tertentu iaitu kategori kepimpinan, kategori kesukarelaan, kategori kemahiran, kategori keusahawanan, tokoh belia lelaki, tokoh belia wanita dan anugerah khas daya juang Malaysia Boleh. Terima kasih. Datuk Haji Hassan bin Malek: Tuan Yang di-Pertua, terima kasih kepada Setiausaha Parlimen. Saya mengucapkan terima kasihlah kerana pihak kementerian mengambil berat tentang perkara ini dan disusuli juga dengan program-program oleh kerajaan negeri khususnya kepada Kerajaan Negeri Sembilan yang telah menggubal, merunding dan sedang menggubal rancangan pembangunan belia untuk negeri Sembilan khususnya. Soalan saya bagaimana pula bagi pihak kementerian, apakah rancangan bersepadu pihak kementerian untuk membangunkan belia di negara ini secara umumnya. Terima kasih. Tuan Sa. Vigneswaran: Terima kasih Ahli Yang Berhormat. Tuan Yang di- Pertua, rancangan bersepadu Kementerian Belia dan Sukan dalam membangunkan belia negara dapat dilihat melalui pendekatan 3K iaitu- kepimpinan, keusahawanan dan kemahiran. Pendekatan ini juga dinyatakan dalam teras pembangunan belia yang termaktub dalam Rancangan Malaysia Kelapan iaitu untuk melengkapkan belia dengan.